system
Răspunde în limba română, în stilul Wikipedia, cat mai corect gramatical.
user
Poți să-mi dai detalii despre Niculae I. Herescu?
assistant
Niculae I. Herescu (n. 6 decembrie 1903, Turnu-Severin – d. 19 august 1961, Zürich , Elveția) a fost latinist, poet, prozator, eseist, traducător.

Biografie 

Fiu al generalului Ioan P. Herăscu, a urmat cursurile liceului "Carol I" din Craiova, pe care îl absolvă în 1924,urmează secția de limbi clasice a Facultății de litere a Universității din București cu licență în 1927. Face timp de doi ani studii de specializare la Sorbona, iar la întoarcere obține titlul de doctor în litere și filosofie al Universității din București cu o teză despre opera lui Horațiu. Element de valoare, în 1940 este numit director al Fundațiilor Regale și este ales membru al Academiei române de științe morale și politice. Din 1929 predă în învățământul liceal și universitar bucureștean.   Fondator și director al Institutului Român de Studii Latine din București (1937–1945), președinte al Societății Scriitorilor Români (ales succesiv de patru ori, din mai 1939, ultima alegere în mai 1945). 

A semnat ca N.I. Herescu.

Aflat în exil 
Din anul 1944 s–a aflat în exil, părăsind împreună cu soția și fiica  țara cu aprobarea lui Mihai Antonescu (date fiind funcțiile sale culturale), în Portugalia, apoi în Franța, unde a fost un animator al mișcării literare din exilul românesc și a funcționat ca profesor universitar de latină, primind recunoașterea unor latiniști de valoare internațională (printre altele, a coordonat volumul "Ovidiana" – Paris, 1958 – editat cu ocazia aniversării a două milenii de la nașterea poetului latin Ovidiu). Colaborări la reviste ale exilului românesc, conferențiar la multe universități din Occident.

Afilieri 
Membru fondator al Societății Academice Române din exil.

Președinte al secției franceze al  PEN Clubului scriitorilor din exil.

Opera literară

Traduceri 
 Plaut, Militarul îngâmfat, Institutul de Studii Latine, 1941.
 Lirica latină, Vol. I, Editura Cartea Românească, București, 1937.
 Lirica lui Horațiu, Editura Ramuri, Craiova, 1929.
 Poezii alese din Francis Jammes (în colaborare cu Ion Pillat), Editura Fundației Culturale Principele Carol, București, 1927.

Scrieri 

 Basmul celor patru zodii (versuri), Craiova, 1926
 Însemnări literare (1924-2926), Arad, 1926
 Cartea cu lumină (versuri), Craiova, 1926
 Limba latină. Sfaturi practice, București, 1930
 Pentru clasicism, Craiova, 1937

 Sintaxa Latină, București, 1941.
 Caete Clasice, Editura Cugetarea, București, s.a.
 Milliarum, 2 vol., Institutul de Studii Latine, Colecția Enciclopedică, București, 1941. [Cuprinde articolele publicate între anii 1926-1936 primul volum și 1937-1941 volumul al doilea].
 Bibliographie de la littérature latine, Paris, 1943
 Catullo, Roma, 1943, traducere portugheză , Coimbra, 1948
 La Poésie latine, 227 p., Editura Les Belles Lettres, 1960
 L'Agonie sans mort  (roman), 190 p.,Paris, 1960, (pseudonim Ch. Séverin) ediție românească la Editura Jurnalul literar, Agonie fără moarte 1998 (I) și 1999 (II)
 Scrisori către N. I. Herescu, Iași, 2005

Note

Legături externe 
  Despre Nicolae I. Herescu  la [Cafeneaua politică
 Inrudirile unui clasicist: N.I. Herescu, 27 octombrie 2006, Mihai Sorin Radulescu, Ziarul de Duminică

Nașteri în 1903
Nașteri pe 6 decembrie
Decese în 1961
Decese pe 19 august
Eseiști români
Exilați români
! 
! 
Latiniști români
Revista Gândirea
Români expatriați în Franța
Români expatriați în Portugalia
Scriitori români
 Herescu, Niculae I.
Traducători din latină în română
Traducători români